open-index/open-wikipedia-markdown huggingface dataset:
Ariane 5

**Ariane 5** é o nome do quinto modelo da familia de foguetes Ariane.

## Características 
O Ariane 5 ten un deseño completamente novo e sen relación cos anteriores foguetes da familia Ariane. O corpo principal o forma unha etapa cun só motor Vulcain ou Vulcain 2 alimentado por hidróxeno e oxíxeno líquidos mentres que dous aceleradores de propelente sólido proporcionan a maior parte do pulo no engalaxe. O foguete dimensionouse coa idea de usalo para lanzar a nave tripulada Hermes, posteriormente cancelada, co resultado de que é excesivamente potente para cargas comerciais normais, tendo que lanzarse habitualmente con cous satélites a bordo. Tódolos Ariane 5 lánzase desde a zona ELA-3 do Centro Espacial de Kourou.

## Versións 
Segundo a épocas e as necesidades, a versión básica do Ariane 5 foise modificando e mellorando para aumentar as súas prestacións.

## Historial de lanzamentos 
## Notas 
*

## Véxase tamén
Artemis

**Artemis** ou **Ártemis** pode referirse a:
***Artemis Corona**, un accidente xeolóxico na superficie de Venus.
***Artemis Chasma**, unha fractura na superficie de Venus asociada a Artemis Corona.
***Artemis**, un satélite de comunicacións da ESA.
***Artemis**, unha proteína que intervén na recombinación V(D)J e na reparación do ADN.

## Véxase tamén
*** Ártemis** ou **Artemisa**, deusa da caza na mitoloxía grega.
Supercopa de España de Fútbol 2011

A **Supercopa de España de Fútbol 2011** foi unha competición de fútbol en España que se disputou a dobre partido o 14 e 17 de agosto de 2011. Foi disputada polo FC Barcelona, campión da Liga 2010–11 e o Real Madrid, campión da Copa do Rei 2010–11. O Barcelona gañou por 5&ndash;4 no global, conseguindo o seu 10º título.

## Datos
### Partido de ida
### Partido de volta
Célula de Boettcher

As **células de Boettcher** son células poliédricas que se encontran na membraba basilar da cóclea ou caracol do oído, situadas por debaixo das células de Claudius. As células de Boettcher considéranse células de soporte para o órgano de Corti do oído, e só se encontran no xiro inferior da cóclea. Estas células teñen núcleos esféricos grandes, están entrelazadas unhas con outras e, e proxectan *microvilli* no espazo intercelular.

Debido á súa especialización estrutural, crese que as células de Boettcher desempeñan un papel significativo na función da cóclea. Presentan niveis elevados de calmodulina, e poden estar implicadas na mediación da regulación do Ca2+ e no transporte iónico.

A oxido nítrico sintase detéctase en abundancia no citoplasma das súas interdixitacións. A súa ultraestrutura suxire que levan a cabo tanto funcións secretoras coma absorbentes. Tamén expresan o Panx1.

As células de Boettcher reciben ese nome polo patólogo alemán Arthur Boettcher, tamén escrito Böttcher (1831-1889).

## Notas
Célula de Claudius

As **células de Claudius** son células de soporte para o órgano de Corti da cóclea ou caracol do oído interno. Estas células esténdense desde a posición das células de Hensen (situadas máis próximas ao órgano de Corti) ata o epitelio da prominencia espiral, formando o suco interno da cóclea.

As células de Claudius están en contacto coa endolinfa que enche a escala media da cóclea. Estas células están unidas unhas a outras por medio de unións herméticas de modo que están seladas unhas a outras e a endolinfa non pode fluír entre elas. No xiro inferior da cóclea, entre a membrana basilar da cóclea e as células de Claudius que dan á endolinfa interpóñense as células de Boettcher 

Fixéronse cultivos celulares con células de Claudius, que mostraron expresar a citoqueratina 18 en estudos de microscopía de fluorescencia indirecta. As células de Claudius (e as adxacentes de Hansen) expresan na súa membrana proteína a acuoporina-4.

Foron descritas en 1852 polo anatomista austríaco Friedrich Matthias Claudius (1822-1869).

## Notas
Guilherme de Almeida

**Guillerme de Andrade de Almeida**, nado en Campinas o 24 de xullo de 1890 e finado en São Paulo o 11 de xullo de 1969, foi un avogado, xornalista, crítico de cine, poeta, ensaísta e tradutor brasileiro.

## Traxectoria 
Desterrado a Portugal, estivo en Galicia, onde fixo amizade con Castelao, Carlos Maside, Manuel Colmeiro e Valentín Paz-Andrade. Para este último fixo o prefacio de *Sementeira do Vento*.

## Obra 
* *Nós* (1917)
* *A Dança Das Horas* (1919)
* *Messidor* (1919)
* *Livro de Horas de Soror Dolorosa* (1920)
* *Era Uma Vez...* (1922)
* *A Frauta Que Eu Perdi* (1924)
* *Meu* (1925)
* *A Flor Que Foi um Homem* (1925)
* *Encantamento* (1925)
* *Raça* (1925)
* *Simplicidade* (1929)
* *Carta À Minha Noiva* (1931)
* *Você* (1931)

## Notas 
## Véxase tamén 
### Ligazóns externas 
* Academia Brasileira de Letras
* Casa Guilherme de Almeida
Sergei Georgievich Zakharov

**Sergei Zakharov**, nado en Mikolaiv o 1 de maio de 1950, é un cantante ruso.

## Traxectoria 
Zakharov naceu en Ucraína nunha familia de militares. En 1971 entrou no departamento de opereta da Academia Rusa de Música Gnessin en Moscova na clase de Margarita Josephovna Landa, e aínda sendo estudante entrou como solista na Orquestra de Variedades do Estado dirixida por Leonid Utiosov. En 1974 gañou a competición internacional Orfeo de Ouro de Bulgaria e en 1976 actuou no filme musical *Nebesnye lastochki*, traballou posteriormente no Music Hall de Leningrado e desde 1985 de forma independente, primeiro co seu propio conxunto e desde 1991 co pianista Alexander Kogan. Gravou álbums con cancións pop, baladas e temas operísticos.

## Véxase tamén 
### Ligazóns externas 
* Web oficial
Astris

**Astris** é a designación dun motor foguete usado na terceira etapa dos foguetes Europa 1 e Europa 2.

## Características 
O motor Astris foi desenvolvido a principios da década de 1960 por Alemaña para ser usado nos foguetes Europa, que foron cancelados despois duns poucos voos errados, entre eles un fracasado debido ó fallo de ignición do motor Astris. O motor consumía unha mestura de N2O4 e Aerozine 50.

## Notas
Xauen

**Xauen** (oficialmente en árabe **شفشاون** e coloquialmente **الشاون**, en francés **Chefchaouen** ou **Chaouen**, en castelán **Chauen**) é unha cidade santa e concello do norte de Marrocos, de preto de 40.000 habitantes. 

## Descrición 
miniatura|Edificacións en Xauen.A cidade está situada a uns 564 metros de altitude, no extremo occidental da cordilleira do Rif, a 55&nbsp;km ao sur de Tetuán.  Está protexida polas montañas pois, ao seu carón aparece o Jebel Mezedjel, con cumes en forma de corno das que toma o seu nome. En fronte está Jebel Beni Hassan, e no outro lado do val, cara ao oeste, esténdese cara ao sur e toma o nome de Jebel el Akhmâs.

## Turismo 
A provincia ten, no eido turístico, un importante e diversificado potencial por mor dun feixe de monumentos históricos e numerosas praias de area e vastos bosques cunha fauna e flora moi variada. Os principais sitios turísticos da provincia son:

* A cidade de Xauen
* A fonte de Ras El Maa (a 3 km. da cidade)
* A antiga medina coa kasbah
* As cascadas e a mesquita de Cherafat
* O bosque de Talassemtane
* A gruta de Toughoubite
* A ponte de Deus en Akchoure.
* O antigo caravasar, ocupado actualmente por pequenas tendas e artesáns.

[miniatura|250px|Xauen e o [minarete octogonal da mesquita.]]
## Patrimonio 
A Medina, a Praza Hamman, A Gran Mesquita e a Kasbah.

## Véxase tamén 
### Bibliografía 
*

### Outros artigos 
* Guerra do Rif.
### Ligazóns externas 
* TurismoMarruecos.net
* La Historia y el Patrimonio Chauen.info  .
* *Xauen: evolución urbana*
*Chaouen, el oasis azul de Marruecos (en castelán)
Solidarismo Gallego

***Solidarismo Gallego*** foi un periódico editado na Coruña entre 1907 e 1908.

## Historia e características 
Subtitulado *Órgano quincenal de la Junta Coruñesa de la Solidaridad Gallega*, apareceu o 1 de decembro de 1907, da man de Rodrigo Sanz. Cesou co número 10 o 16 de abril de 1908. Foi substituído polo semanario *Solidaridad Gallega*.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
Solidaridad Gallega (periódico)

***Solidaridad Gallega*** foi un semanario editado na Coruña entre 1908 e 1911.

## Historia e características 
Subtitulado ***Órgano semanal de la Junta Solidaria de La Coruña***, apareceu o 4 de maio de 1908. Veu a substituír a *Solidarismo Gallego* e foi o último dos catro voceiros do movemento Solidaridad Gallega. Estaba dirixido por Rodrigo Sanz. Tiña unha tiraxe de mil o mil cincocentos exemplares.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia da Coruña
Himno de Xibraltar

Xibraltar conserva como himno oficial o God Save the Queen, ao igual que outras dependencias do Reino Unido. Porén, tamén ten o seu propio himno local que foi elixido por concurso no 1994. A letra e a música foron compostas por Peter Emberley, que non é xibraltareño.

Cada 10 de setembro, Día Nacional de Xibraltar, o himno é cantado por un coro escolar acompañado do público en xeral, mentres se liberan uns 30.000 globos vermellos e brancos, cores representativos da cidade.

## Letra
Gibraltar, Gibraltar,
The Rock on which I stand,
May you be forever free,
Gibraltar, my own land.

Mighty pillar,
Rock of splendour,
Guardian of the sea,
Port of hope in times of need,
Rich in history.

Gibraltar, Gibraltar,
The Rock on which I stand,
May you be forever free,
Gibraltar my own land.

God give grace to this our homeland,
Help us to live as one,
Strong in freedom,
Truth and justice,
Let this be our song.

Gibraltar, Gibraltar,
The Rock on which I stand,
May you be forever free,
Gibraltar! Gibraltar!
My own land!

## Véxase tamén
### Outros artigos 
* Xibraltar
Enteroglicagón

O **enteroglicagón** é unha hormona peptídica derivada do precursor proglicagón secretada polas células EG (ou L) da mucosa intestinal da parte terminal do íleo e no colon. O enteroglicagón libérase despois da inxestión dunha comida mixta de carbohidratos e lípidos, e retarda o baleiramento gástrico.

En realidade, co termo enteroglicagón podemos referirnos a un conxunto de péptidos derivados do proglicagón (PG), péptido longo do que se orixina o glicagón no páncreas, e que pode ser procesado orixinando distintos péptidos. Do proglicagón producido nos intestinos derivan varios péptidos como a glicentina (PG 1-69), oxintomodulina (PG 33-69), polipéptido pancreático relacionado coa glicentina (GRPP, PG 1-30),  péptido similar ao glicagón 1 (GLP-1, PG 78-107 amida); péptido intermedio 2 (IP-2, PG 111-122 amida); e o péptido similar ao glicagón 2 (GLP-2, PG 126-158), pero só GLP-1 e, en menor medida, a oxintomodulina probaron ter efectos biolóxicos .
 
A oxintomodulina pode unirse con baixa afinidade aos receptores do glicagón, polo que produce os mesmos efectos ca este (aumenta a glicosa) e ás veces denomínase especificamente a este composto enteroglicagón.

O GLP-1, aínda que deriva tamén do proglicagón, ten efectos contrarios ao glicagón, xa que é a hormona insulinotrópica máis potente coñecida. Inhibe a secreción de glicagón e, por tanto, fai diminuír a glicosa sanguínea, e inhibe a motilidade e a secreción gastrointestinal. Serve para deter o funcionamento dos tramos superiores gastrointestinais cando hai alimentos sen absorber nos tramos finais (íleo).

Nas ratas os carbohidratos fermentables elevan o enteroglicagón plasmático. Os pacientes celíacos teñen niveis plasmáticos de enteroglicagón basais e posprandiais superiores ao normal. A hiperplasia intestinal eleva os niveis sanguíneos de enteroglicagón 

## Notas
## Véxase tamén
### Outros artigos
* Proglicagón
* Incretina

### Ligazóns externas 
* Overview en *Colostate.edu* 
* "Enterloglucagon" en *GPnotebook* 
* "Enteroglucagon" en *MeshName*
Hiperpaxinación

Nos sistemas operativos, denomínase **hiperpaxinación** (*thrashing* en inglés) á situación na que se utilizan unha cantidade crecente de recursos para facer unha cantidade de traballo cada vez menor. 

## Descrición 
Usualmente, refírese a cando se cargan e descargan sucesiva e constantemente partes da imaxe dun proceso dende e cara á memoria principal e a memoria virtual ou espazo de intercambio. Nun estado normal, isto permite que un proceso bloqueado e non listo para traballar deixe lugar na memoria principal a outro proceso listo. Cando se produce a hiperpaxinación, os ciclos do procesador utilízanse en levar e traer páxinas (ou segmentos, segundo sexa o caso) e o rendemento xeral do sistema degrádase notablemente.

## Orixe 
O termo foi utilizado por primeira vez durante a época na que os sistemas operativos funcionaban sobre fitas magnéticas para describir o son que as fitas facían cando se lían e escribían datos a alta velocidade. Gran cantidade de computadores persoais de baixa gama non posúen memoria RAM abondo para os patróns de uso actuais.

## Prevención 
As formas de evitar a hiperpaxinación foron unha área importante de investigación nos anos 70 e desenvolvéronse varios algoritmos complexos pero efectivos. Estes baséanse na idea de intentar adiviñar as páxinas que van ser utilizadas proximamente, baseados na súa historia recente e utilizando como hipótese o principio de proximidade de referencias. Estes son os denominados Algoritmos de substitución de páxinas.

Dende un punto de vista máis práctico, pódese evitar a hiperpaxinación:
# Aumentando a cantidade de memoria RAM (xeralmente, a mellor solución a longo prazo).
# Diminuíndo a cantidade de aplicacións a traballar no computador.
# Axustando o tamaño da partición de intercambio.

## Véxase tamén 
### Outros artigos 
* Sistema operativo
* RAM
Cáliz

O termo **cáliz** (do latín *calix, -icis*, 'copa') pode referirse a:

* En botánica, **cáliz**, o verticilo externo nas flores co perianto heteroclamídeo.
* En relixión, **cáliz**, recipiente ou vaso en que o sacerdote consagra o viño na eucaristía.
All Hands on the Bad One

***All Hands on the Bad One*** é o quinto álbum da banda estadounidense de indie rock Sleater-Kinney, editado o 2 de maio do 2000 a través do selo Kill Rock Stars. O disco foi producido por John Goodmanson e gravouse entre decembro de 1999 e xaneiro de 2000 no Jackpot! Studio en Portland, Oregón e en John & Stu's Place en Seattle, Washington. A música do disco vai dende melodías máis suaves ata temas guitarreiros de punk rock rápido, mentres que as letras abordan temas como as mulleres no rock, a moral, os trastornos alimentarios, o feminismo, o xornalismo musical e os medios.

Tras o lanzamento, *All Hands on the Bad One* alcanzou o número 177 na lista *Billboard Top 200* e o número 12 na lista *Heatseekers Albums*. Unha canción do álbum, "You're No Rock n' Roll Fun", foi lanzada como sinxelo. O álbum recibiu críticas moi positivas, eloxiando os críticos a súa consistencia e as voces da cantante e guitarrista Corin Tucker. *All Hands on the Bad One* apareceu en varias listas de fin de ano e recibiu unha nomeación para o premio de Mellor Álbum de Música nos 12th Annual Gay and Lesbian Alliance Against Defamation Awards.

## Listaxe de cancións 
Todos os temas compostos por Sleater-Kinney.

A canción "Maraca" só está dispoñible no CD da edición xaponesa.

## Notas
Desperate Youth, Blood Thirsty Babes

***Desperate Youth, Blood Thirsty Babes*** é un álbum da banda estadounidense de art rock TV on the Radio, editado o 9 de marzo do 2004 a través dos selos Touch and Go Records e 4AD.

## Listaxe de cancións 
#"The Wrong Way" – 4:38
#"Staring at the Sun" – 3:27
#"Dreams" – 5:09
#"King Eternal" – 4:28
#"Ambulance" – 4:55
#"Poppy" – 6:07
#"Don't Love You" – 5:31
#"Bomb Yourself" – 5:32
#"Wear You Out" – 7:22
#"You Could Be Love" *(só nas versións en vinilo e MP3)*
#"Staring at the Sun (demo)" *(só na versión en MP3)*
Justice

**Justice** (escrito como **Jus†ice**) é un dúo francés de música electrónica formado por Gaspard Augé e Xavier de Rosnay. É un dos grupos máis exitosos de Ed Banger Records, e están representados polo propio director do selo, Pedro Winter. Justice é coñecido por incorporar unha forte influencia do rock e do indie na súa música e na súa estética.

Seu álbum de estrea, *†*, foi publicado en xuño do 2007 coa aclamación da crítica. O disco foi nomeado ao Grammy ao mellor álbum de electrónica/dance. Foi número 16 na lista dos 50 mellores álbums do ano para Pitchfork Media e número 18 na dos 25 mellores discos de 2007 para a revista *Blender*. Foi nomeado tamén ao Shortlist Prize dese ano. A súa remestura do tema de MGMT "Electric Feel" gañou o Grammy á mellor remestura non clásical en 2009.

En setembro do 2009 anunciouse que Justice pasaría a formar parte de Elektra Records. O grupo comezou a traballar no seu segundo álbum a mediados do 2010. O primeiro sinxelo, "Civilization", editouse o 28 de marzo de 2011 e o disco, *Audio, Video, Disco*, publicaríase o 24 de outubro dese ano.

## Discografía 
## Véxase tamén 
### Ligazóns externas 
* Páxina oficial
* MySpace da banda
Blues for the Red Sun

***Blues for the Red Sun*** é o segundo álbum de estudio da banda estadounidense de stoner rock Kyuss, editado o 30 de xuño de 1992 a través do selo Dali. A pesar de recibir boas críticas en xeral o disco vendeu só 39.000 copia.

As cancións do álbum puideron escoitarse en múltiples emisoras de radio, e realizáronse videoclips para "Green Machine" e "Thong Song", que apareceron na MTV. Parapromocionar o álbum Kyuss actuou como abreconcertos para varias bandas. A música do disco é unha mestura de varios xéneros, ten riffs de guitarras fortemente distorsionadas, e principalmente tempos lentos.

*Blues for the Red Sun* foi o derradeiro álbum da banda con contar co seu baixista orixinal, Nick Oliveri.

## Listaxe de cancións
† (álbum)

***†***, tamén coñecido como ***Cross*** *e titulado como* ***Justice*** en plataformas dixitais, é o álbum de estrea da banda francesa de electro house Justice, editado o 11 de xuño do 2007 a través do selo Ed Banger Records. Foi certificado ouro no Reino Unido o 9 de decembro de 2009 tras vender 100 000 copias nese país.

## Listaxe de cancións 
## Notas
Millions Now Living Will Never Die

***Millions Now Living Will Never Die*** é o segundo álbum da banda estadounidense de post-rock Tortoise, editado o 30 de xaneiro de 1996 a través do selo Thrill Jockey Records. O traballo foi recoñecido como un innovador disco de post-rock e aparece no libro *1001 Albums You Must Hear Before You Die*. No ano 2008 foi interpretado integramente ao vivo no festival All Tomorrow's Parties.

O título do álbum está sacado dunha frase usada polas testemuñas de Xehová, especialmente a comezos do século XX. É, por exemplo, o título dun ensaio escrito por Joseph Franklin Rutherford, que foi o segundo presidente da Watch Tower Bible and Tract Society.

## Listaxe de cancións
Republic

***Republic*** é o sexto álbum de estudio da banda inglesa New Order, editado o 3 de maio de 1993 a través do selo London Records. Foi o seu primeiro traballo publicado despois da desaparición de Factory Records.

O álbum acadou o número 1 no Reino Unido, sendo o último traballo da banda en acadar esa posición. O disco recibiu unha nomeación ao Mercury Music Prize. Seu principal sinxelo, "Regret", é tamén o último en acadar o *top 5* no seu país.

A banda entrou en hiato despois nun concerto no Reading Festival promovendo o disco en agosto de 1993. É sabido que ao vocalista Bernard Sumner non lle gusta viaxar a Norteamérica, e os reportaxes de prensa suxiren que a presión da parte da xira que se ía a realizar nesa parte do planeta contribuíu á separación temporal da banda, que volvería a reunirse en 1998.

## Listaxe de cancións
Peite do Vento

400px|miniatura|O "Peite do Vento", en San Sebastián.
400px|miniatura|Outra vista do Peite do Vento.

O ***Peite do Vento*** (en éuscaro: *Haizearen orrazia*, en castelán: *Peine del Viento*) é un conxunto de esculturas de Eduardo Chillida sobre unha obra arquitectónica do arquitecto vasco Luis Peña Ganchegui, sendo probablemente a súa obra máis importante e coñecida.

Atópase situado nun extremo da baía da Concha, ao final da Praia de Ondarreta, en Donostia, País Vasco. Está composto por tres esculturas de aceiro, incrustadas nunhas rochas que dan ao mar Cantábrico.

Chillida seguiu traballando na serie Peite do Vento, que coincide no aspecto formal coa súa colección de *Estelas*, e particularmente, coas dedicadas a Pablo Picasso, Salvador Allende e Pablo Neruda.

A obra foi finalizada en 1976. Ademais das esculturas, acondicionouse unha zona onda elas cunhas saídas de aire e auga que se abastecen das ondas que baten nas rochas e nas esculturas.

## Notas 
## Véxase tamén
Luis Peña Ganchegui

[miniatura|320px|Parte de atrás do Leidor Zinemaren, [Tolosa, Guipúscoa|Tolosa.]]
[miniatura|320px|Vista do [Parc de l'Espanya Industrial|Parque da España Industrial, Barcelona.]]

**Luis Peña Gantxegi**, nado en Oñati o 29 de marzo de 1926 e finado en Donostia o 2 de abril de 2009, foi un arquitecto vasco. Está considerado como un dos introdutores da arquitectura contemporánea en España.

Desde 1959 traballou en numerosos proxectos, a maioría no País Vasco, como o Centro Kursaal, construído en San Sebastián en 1989.
 
## Recoñecementos 
* 1999: Premio Antonio Camuñas de Arquitectura, concedido pola súa traxectoria profesional.
* 2004: Medalla de Oro de la Arquitectura, concedida por el Consejo Superior de los Colegios de Arquitectos de España. 
* 2007: Premio COAVN de Arquitectura ao mellor deseño urbano e paisaxismo.

## Notas 
## Véxase tamén 
### Ligazóns externas 
* Luis Peña Ganchegi arquitectura
Enxerto

O termo **Enxerto** pode referirse a:

***Enxerto**, en agricultura, método de propagación vexetativa artificial dos vexetais;
***Enxerto**, en medicina, procedemento cirúrxico para trasladar tecido dunha parte do corpo a outra, ou dunha persoa a outra (véxase tamén transplante).

Como topónimo, pode referirse a:

;En Galiza
***Enxerto**, lugar da parroquia de Aguada, no concello de Carballedo.

## Véxase tamén
### Outros artigos
Rashid Behbudov

miniatura|290px|dereita|Rashid Behbudov.
**Rashid Behbudov**, nado en Tiflis o 14 de decembro de 1915 e finado o 9 de xuño de 1989, foi un cantante a actor azerí da época soviética.

## Traxectoria 
Fillo do cantante Majid Behbudov, entre 1938 e 1944, Rashid traballou na Philharmónica e na Ópera de Ereván. En 1945 por invitación de Tofig Guliyev, Rashid Behbudov mudouse a Bakú, e nese ano interpretou o papel principal no filme musical "Arşın mal alan" , versión cinematográfica da ópera de 1910 de Uzeyir Hajibeyov e que o fixo famoso en todo Azerbaidján, converténdose nun cantante popular na Unión Soviética, especialmente coñecido polas súas melódicas e rítmicas cancións de amor realizando tamén galas en Irán, acompañado polo pianista Chingiz Sadikhov e o intérprete de tar Ahsan Dadashov, en Turquía realizou o seu primeiro concerto en 1961 acompañado polo violinista Azad Aliyev. Realizou tamén xiras por Suramérica e a India. Foi solista da Filharmonía de Azerbaidján (1946-1956), realizou papeis protagonistas en varias óperas na Ópera de Azerbaidján (1953-1960). En 1966 creou o Teatro da Canción de Azerbaidján.

## Notas
Supercopa de España de Fútbol 2008

miniatura|Real Madrid celebrando a Supercopa de España 2008
A **Supercopa de España de Fútbol 2008** foi unha competición de fútbol en España que se disputou a dobre partido o 14 e 24 de agosto de 2008. Foi disputada polo Real Madrid, campión da Liga 2007–08 e o Valencia CF, campión da Copa do Rei 2007–08. O Real Madrid gañou por 6&ndash;5 no global, conseguindo o seu 8º título.

## Datos
### Partido de ida
### Partido de volta
Ima Robot (álbum)

***Ima Robot*** é o primeiro álbum da banda estadounidense de dance-punk Ima Robot, editado o 6 de setembro do ano 2003 a través do selo Virgin Records.

O tema "A Is for Action" aparece no videoxogo *SSX 3*, e "Scream" sae no capítulo 4 da cuarta tempada da serie británica *Queer As Folk*.

## Listaxe de cancións 
Todos os temas compostos por Alex Ebert.
# "Dynomite" – 2:22
# "Song #1" – 2:27
# "Alive" – 3:12
# "Scream" – 3:51
# "A Is for Action" – 2:21
# "Dirty Life" – 3:42
# "Let's Talk Turkey" – 3:07
# "Philosophofee" – 3:16
# "12=3" – 3:10
# "Here Come the Bombs" – 2:39
# "What Are We Made From?" – 9:05 (4:48 na edición xaponesa)
# "I'm Your Bitch" – 4:23 *(edición xaponesa)*
# "Strangler's Theme" – 9:27 *(edición xaponesa)*

A canción oculta "Black Jettas" pode escoitarse despois do último dema tras un tempo de silencio.
Bandeira de Marrocos

A **bandeira de Marrocos** (en bérber: **Acenyal n Umerruk**, e en árabe **علم المغرب**) componse dun fondo vermello cun pentagrama verde co bordo negro.

## Outras bandeiras 

File:Civil Ensign of Morocco.svg|Estandarte civil
File:Naval Ensign of Morocco.svg|Estandarte naval
File:Naval Jack of Morocco.svg|Estandarte naval Jack
File:Royal standard of Morocco.svg|Estandarte real
File:Royal_Flag_of_Morocco.svg|Bandeira real

## Bandeiras históricas 

Ficheiro:Flag of Morocco (1666–1915) variant.svg|Bandeira de Marrocos (dinastía alauita no século XIX)
Ficheiro:Flag of Morocco (1666–1915).svg|Bandeira de Marrocos (dinastía alauita 1666-1915)
Ficheiro:Flag of the Republic of the Rif.svg|Bandeira da República do Rif (1921-1926)
Ficheiro:Flag of Morocco.svg|Bandeira de Marrocos (1915-presente)

## Véxase tamén 
### Ligazóns externas 
*Bandeira de Marrocos en Flags of the World
Argyre Planitia

**Argyre Planitia** é unha planicie do hemisferio sur marciano, que se orixinou a través dun grande impacto dun meteorito. O seu nome provén dun vello accidente xeolóxico que aparecía no mapa de Giovanni Schiaparelli do ano 1877; que facía referencia a Argyre, a illa mítica de prata da mitoloxía grega.

Argyre descansa centrada nas coordenadas 49,84° S 316,69° E, de diámetro medio, que corresponderían a planicie en si, pero outros estudos inclúen tódolos aneis concéntricos que se supón que foron froito do impacto orixinal, e estes terían un tamaño de 650 - 780 - 870 - 1.050 - 1.290 - 1.470 - 1.700&nbsp;km

O leito orixinal da cunha está parcialmente aplanado e *desinflado* grazas ás capas de material que se puideron formar por sedimentación lacustre. Non se aprecian aneis centrais interiores, aínda que os macizos illados do interior da planitia poden se-los restos dos picos centrais do cráter orixinal.

[miniatura|A parte sur da crista do bordo cráter orixinal de Argyre Planitia, formado polos [Charitum Montes. Nas proximidades pódense ver uns cabalóns sinuosos, o cales poderían ser eskers de glaciares. O cráter Galle vese ó fondo.]]
O cráter Galle, que está localizado no bordo oriental de Argyre, a 51°S 31°W, é moi peculiar por que se asemella moito a un risoño ("cara feliz").

## Galería de Argyre Planitia 

Ficheiro:24808multilevelgullies.jpg|Imaxes na que se poden apreciar barrancos, depósitos aluviais en abano, fotografía da HiRISE.
Ficheiro:24808multiplefans.jpg|Varios niveis de depósitos aluviais en forma de abano, imaxes en primeiro plano dos accidentes xeolóxicos da anterior imaxe.
Ficheiro:24808smallfan.jpg|Pequeno depósito coa súa forma de abano moi definida, imaxe en primeiro da imaxe anterior.
Ficheiro:24808hollows.jpg|Esta imaxe amosa barrancos no chan, o cadrado é do tamaño dun campo de fútbol, tomada pola HiRISE.
Ficheiro:ESP 022685 dunesandgullieslabeled.jpg|Posibles leitos de ríos en Nereidum Montes, tomada pola HiRISE.
Ficheiro:Surface features in Argyre.jpg|Imaxe que amosa leitos de regueiros.
Ficheiro:Context image for argyrefeatures.JPG|Grupo de canles.
Ficheiro:Close-up of Argyrefeatures.JPG|Vista en primeiro plano de superficie de Argyre.

## Notas 
## Véxase tamén 
### Outros artigos 
* Hellas Planitia
* Aonia Terra
* Noachis Terra

### Ligazóns externas 
* Argyre Planitia map at *Google Mars*
* Mapa coas fronteiras das rexións de Marte
* Mapa topográfico de Marte, con nomenclatura detallada das rexións de Marte 
* Mapa detallado do cuadrante MC-26 Argyre
* Páxina coas ligazóns ós mapas dos cuadrantes de Marte
Temple of the Dog (álbum)

***Temple of the Dog*** é o único álbum de estudio da banda estadounidense de grunge Temple of the Dog, editado o 16 de abril de 1991 a través do selo A&M Records. O disco é un tributo a Andrew Wood, o vocalista de Malfunkshun e Mother Love Bone. Wood morreu o 19 de marzo de 1990 por unha sobredose de heroína.

## Listaxe de cancións
Granadina

miniatura|dereita|220px|Botella e vaso de granadina.
A **granadina** ou **xarope de granadina** é unha bebida que se elabora con azucre e granadas, e que non contén alcohol.

Debido a que a granadina adoita utilizarse en cócteis para adozar e dar cor, moitos cren que se trata dunha bebida alcohólica.

Tamén pode tomarse como refresco, combinándoa con soda ou auga.

A granadina pode utilizarse tamén para darlle sabor a xeados e outras sobremesas.

## Notas
Xosé Antón Castro

:*Non confundir con Antón Castro (Arteixo, 1959), xornalista e escritor.

**Xosé Antón Castro Fernández**, nado en Muxía o 10 de abril de 1953, é un historiador e crítico de arte galego.

## Traxectoria
Licenciado en Historia da Arte e Arqueoloxía pola Universidade de Santiago de Compostela e doutor en Arte pola Universidade Complutense de Madrid. Ampliou os seus coñecementos de arte contemporánea no MOMA e no Metropolitan Museum of Art de Nova York. Foi director da sección de Artes Plásticas da Dirección Xeral de Cultura da Xunta, organizador da Bienal de Arte de Pontevedra e conservador do CGAC. Foi profesor no Liceo Internacional de París e na Universidade de Vigo.

## Obras
**Colmeiro desde Colmeiro*, 1987.
**A arte galega dos 80*.
**Arte y nacionalismo. La vanguardia gallega 1925-1936*, 1992.
**Freixanes*, 1992.
**Manuel Colmeiro*. Monografías da Arte Galega, Galaxia, 1994, ISBN 84-7154-924-7.
**As mazás de Yoko Ono*, 1995.
**Laxeiro, a invención dun mundo*, 1997.
**Enredos críticos. Travesuras de un arte de fin de siglo*, 2000.
* 
### Conversas
**Colmeiro por si mesmo*, 2015, Xerais.

## Véxase tamén
### Outros artigos
* Facultade de Belas Artes de Pontevedra
### Ligazóns externas
*Ficha en Galaxia 
*20px *Pintores de Galicia'' (2013). TVG. Interveñen Díaz Pardo, Marisa Sobrino, Xosé Antón Castro, Carlos Bernárdez e Fernando Vilanova.
ASUSAT

**ASUSat**, acrónimo de *Arizona State University SATellite*, é un satélite artificial da Universidade do Estado de Arizona lanzado o 27 de xaneiro de 2000 mediante un foguete Minotaur 1 desde a base Vandenberg da Forza Aérea.

## Características 
ASUSat é un microsatélite de 6&nbsp;kg de masa deseñado, probado, fabricado e manexado por estudantes da Universidade do Estado de Arizona coa misión de probar distintas tecnoloxías no espazo, entre elas a obtención de imaxes a baixo custo da superficie terrestre, a experimentación con modelos de materiais compostos, a demostración da utilidade de sistemas de a bordo de baixo custo e o uso dun transpondedor para radio afeccionado.

Tras un lanzamento exitoso o primeiro sinal do satélite foi recibido 50 minutos trala posta en órbita por radioafeccionados surafricanos. A última vez que se escoitou o transmisor do satélite foi 14 horas tralo comezo da misión, recibíndose un sinal que indicaba un problema no sistema de enerxía.

## Notas
Supercopa de España de Fútbol 2009

A **Supercopa de España de Fútbol 2009** foi unha competición de fútbol en España que se disputou a dobre partido o 16 e 23 de agosto de 2009. Foi disputada polo FC Barcelona, campión da Liga 2008–09 e o Athletic Club, finalista da Copa do Rei 2008–09. O Barcelona gañou por 5&ndash;1 no global, conseguindo o seu 8º título.

## Datos 
### Partido de ida 
### Partido de volta
Carlos Reino Caamaño

**Carlos Reino Caamaño**, nado na Coruña en 1889 e finado en Ourense o 17 de xuño de 1937, foi un médico e político galego.

## Traxectoria 
Fillo de Antonio Modesto Reino Rodríguez e Carmen Caamaño Ferreiro e irmán de José Reino Caamaño. Obtivo a licenciatura en Medicina na Universidade de Santiago de Compostela en 1923. Foi médico titular e Inspector Municipal de Sanidade en Cartelle, Celanova e Poio. Despois exerceu na comarca de Verín, primeiro en Oímbra e dende 1934 en Verín, onde foi nomeado médico da Beneficencia municipal. Foi nomeado alcalde Verín por Izquierda Republicana en marzo de 1936..
[miniatura|[Verín, en lembranza dos fusilados o 17/6/1937]]
Co golpe de Estado do 18 de xullo de 1936 foi detido e ingresou na Prisión Provincial de Ourense o 22 de agosto.. Xulgado en Ourense por rebelión militar o 22 de maio de 1937 xunto con Juan Antonio Álvarez Diéguez, Manuel Cadavid García, Luis Álvarez Losada, Ernesto Ramos Méndez, Ramón Quintas González, Constantino Gago Gago, Manuel Sola Pareja, Enrique José Cardoso Gandosa, Adolfo Iglesias Rodríguez, Sixto Salgado Fariñas, Manuel Cabido Rodríguez, Ricardo González González, Eduardo Gago Fernández, Pedro Justo Castro, Gerardo Rodríguez Barja, Lino García Vázquez, Gregorio Barreira Martínez, Sergio Pérez Díaz, José Pérez Delgado, José Sola Pareja, Celso Blanco Castro e Francisco Vaz Álvarez, foi sentenciado a pena de morte. Foi executado no Campo de Aragón o 17 de xuño de 1937 con outras cinco persoas. Todos os seus bens foron requisados en xaneiro de 1937 por orde do Xulgado Militar de Ourense.

## Notas 
## Véxase tamén 
### Bibliografía 
*

### Outros artigos 
* Represión franquista
* Golpe de Estado do 18 de xullo de 1936 en Galicia
### Ligazóns externas 
* 
* Expediente de responsabilidades políticas de Carlos Reino Caamaño.
Athena

[miniatura|Un foguete Athena 1 engalando na base da [illa Kodiak, en Alasca.]]
**Athena** foi unha familia de foguetes de propelente sólido construídos con capital privado e deseñados para poñer en órbita diferentes cargas. O nome orixinal dos foguetes foi **LMLV** (acrónimo de *Lockheed-Martin Launch Vehicle*) e **LLV** (*Lockheed Launch Vehicle*). Foron retirados do servizo tras non dar os beneficios esperados.

Construíronse dúas versións do foguete, correspondentemente denominados Athena 1 e Athena 2. Planeouse unha versión maior denominada Athena 3, pero despois da cancelación do proxecto nunca foi construída.

## Notas 
## Véxase tamén 
### Outros artigos 
*Athena 1
*Athena 2
Fondo de Reestruturación Ordenada Bancaria

O **Fondo de Reestructuración Ordenada Bancaria** ou **Fondo de Reestruturación Ordenada Bancaria** (coñecido popularmente polo acrónimo **FROB**) é un fondo creado en España con motivo da Crise económica do 2008. O fondo está dentro das medidas e plans de rescate e incentivación da economía -e, especialmente, do sector financeiro- postos en marcha polos distintos gobernos e autoridades monetarias.
O FROB ten coma misión xestionar os procesos de reestruturación de entidades de crédito e contribuír a reforzar os seus recursos propios nos procesos de integración entre entidades. O FROB ten unha dotación de 9000 millóns de euros, do cal o 75 % provén integramente dos Orzamentos Xerais do Estado e do Fondo de Adquisición de Activos Financeiros, o restante 25 % (2250 millóns de euros), provén dos distintos fondos de garantía de depósitos de bancos, caixas de aforro e cooperativas de crédito.
Felipe Augusto de Saint-Marcq

**Felipe Augusto de Saint-Marcq** (ou **Saint-March**), nado en Taintegnies (Bélxica), en 1762 e finado en Madrid en 1831, foi un militar belga ao servizo de España durante a Guerra da Independencia.

## Traxectoria 
Entrou no servizo de España aos 14 anos, no rexemento da Garda valoa do rei, no que era capitán de compañía cando estalou a Guerra da Independencia. Cando os franceses se apoderaron de Madrid, Saint-Marcq conseguiu fuxir. Trasladouse a Valencia, onde obrigou ao xeneral francés Moncey a levantar o asedio da cidade. Como premio por esta acción foi ascendido a Mariscal de campo.

Cando se produciu o primeiro sitio de Zaragoza conseguiu reunir uns seis mil homes cos que contribuíu a que os franceses de Lefebvre levantaran o campo. Quedou en Zaragoza ás ordes de Palafox, participando activamente na defensa da cidade durante o segundo sitio, sendo premiado cos galóns de Tenente xeneral. Cando a praza capitulou foi feito prisioneiro e conducido a Nancy, onde permaneceu até 1814.

Cando Fernando VII regresou, Saint-Marcq, xa liberado, puido retornar a España. Foi, sucesivamente, capitán xeneral de Galicia, de Valencia e de Aragón, até 1830. Morreu en Madrid, vítima dunha epidemia de cólera, en 1831.
Catedral da Santísima Concepción

A **Catedral de Concepción** é a catedral da arquidiocese católica de Concepción, Chile. A súa fachada domina a Praza da Independencia en Concepción. A súa segunda construción iniciouse no ano 1940. O conxunto arquitectónico da Catedral de Concepción consiste nun Museo Eclesiástico, a *Aula Magna* e a propia catedral.

## Véxase tamén 
### Outros artigos 
* Universidade Católica da Santísima Concepción

### Ligazóns externas 
* A Catedral en gcatholic.com 
* Sitio web da Arquidiocese de Concepción  
* Sitio web oficial da UCSC
Who Killed Amanda Palmer

***Who Killed Amanda Palmer*** é o primeiro álbum en solitario da artista estadounidense Amanda Palmer. Foi editado o 8 de setembro do 2008 a través do selo Roadrunner Records.

O disco foi gravado principalmente en Nashville, Tennessee coa colaboración de Ben Folds. O seu nome fai referencia á serie de televisión *Twin Peaks*, que xira en torno aos acontecementos que rodean a morte de Laura Palmer.

## Listaxe de cancións
Vicente Gonzaga Doria

**Vicente** (ou **Vincenzo**) **Gonzaga Doria**, nado en Guastalla en 1602 e finado en Salamanca o 23 de outubro de 1694, foi un militar italiano ao servizo de España.

## Traxectoria 
Oitavo fillo do I duque de Guastalla Ferrante II Gonzaga e de Maria Vittoria Doria, foi comendador de Villafranca na Orde de Calatrava, xentilhome de cámara de Carlos II, Capitán Xeneral de Galicia desde 1652, sucedendo no cargo a Diego Benavides de la Cueva, até 1658, en que foi sucedido por Rodrigo Pimentel Ponce de León, Vicerrei designado de Valencia (non tomou posesión do cargo), Vicerrei de Cataluña (1664 – 1667) e de Sicilia (marzo – novembro de 1678), e gobernador interino do Consello de Indias en ausencia do duque de Medinaceli (1680 – 1685).

## Notas
Polisoma

Un **polisoma** ou **polirribosoma** é un conxunto de ribosomas que están unidos a un mesmo ARNm, e o están traducindo simultaneamente todos eles.

Existen tanto en eucariotas coma en procariotas. Poden aparecer libres no citosol, unidos ao citoesqueleto ou unidos a membranas (os ribosomas do retículo endoplasmático rugoso tamén poden formar polisomas). En microscopia poden aparecer como agrupacións, ter forma lineal ou forma de rosetas circulares ou espiraladas.

Os ARN mensaxeiros de células procariotas e eucariotas poden ser traducidos simultaneamente por moitos ribosomas, orixinando rapidamente moitas copias dunha mesma proteína. Unha vez que un primeiro ribosoma se afasta do sitio de iniciación da tradución (codón de iniciación), outro pode unirse ao ARNm e iniciar a síntese dunha nova copia desa cadea polipeptídica. A separación entre os ribosomas dun polisoma é de aproximadamente 100-200 nucleótidos, xa que os impedimentos estéricos imposibilitan que se encontren máis preto. Por tanto, a pesar de estaren traducindo a mesma secuencia, cada ribosoma está sintetizando un punto diferente da proteína, e os ribosomas que están máis preto do codón de iniciación levan sintetizada unha fracción menor da proteína cós que están chegando ao codón de finalización. Cando chegan ao final do ARNm saen do polirribosoma.

Foron descubertos e caracterizados por Jonathan Warner, Paul Knopf, e Alex Rich en 1963.

## Notas 
## Véxase tamén 
### Outros artigos 
* Ribosoma
* Tradución de proteínas

### Ligazóns externas 
* Theoretical and experimental structure of polysome
Redbergslids IK

|}
O **Redbergslids IK** ou **RIK** é un club polideportivo da cidade de Gotemburgo (Suecia). Conta con seccións de atletismo, bandy, fútbol ou patinaxe, aínda que a súa sección máis importante é a de balonmán, sendo o club máis laureado da liga deste país con 20 títulos aínda que o título máis importante conseguido na súa historia chegou en 1959, ano no que se proclamou campión de Europa ao derrotar na final ao Frisch Auf Göppingen alemán. No ano 2003 foi finalista da Recopa de Europa, caendo fronte ao BM Ciudad Real. Actualmente compite na Elitserien, a máxima categoría do balonmán sueco. Xoga os seus partidos como local en Lisebergshallen, Gotemburgo

## Palmarés 
* 1 Copa de Europa: 1959
* 20 Ligas suecas: 1933, 1934, 1947, 1954, 1958, 1963, 1964, 1965, 1985, 1986, 1987, 1989, 1993, 1995, 1996, 1997, 1998, 2000, 2001, 2003

## Equipo actual 
miniatura|dereita|300px|Liseberg, o feudo do Redbergslids IK.

## Personaxes destacados 
### Selección de Suecia 
* Dan Beutler
* Martin Boquist
* Joacim Ernstsson
* Mathias Franzén
* Martin Frändesjö
* Peter Gentzel
* Magnus Jernemyr
* Fredrik Lindahl
* Magnus Lindén
* Henrik Lundström
* Stefan Lövgren
* Andreas Palicka
* Ljubomir Vranjes
* Magnus Wislander (adestrador actual)

### Outros 
* Lars Bernhardsson
* Åke Muwanga
* Pål-Henry Jeppsson
* Magnus "Bagarn" Johansson

## Véxase tamén 
### Outros artigos 
* Redbergslids IK Fotboll

### Ligazóns externas 
* Sitio web oficial
IK Sävehof

|}
O **IK Sävehof** é un equipo de balonmán da cidade de Partille (Suecia). Tanto o seu equipo masculino como o feminino compiten na máxima categoría do balonmán sueco, a Elitserien. Actualmente é un dos principais clubs do país.

## Historia 
A club fundouse en 1950, vivindo durante moito tempo á sombra dos seus veciños e rivais Redbergslids de Gotemburgo, vinte veces campións de Liga. Chegou dúas veces á final da liga (1993 e 1994), mais tivo que esperar ata o 2004 para gañar o seu primeiro título nacional, que revalidaría ao ano seguinte. Por outra banda, o seu equipo feminino proclamouse campión de Liga no 2007. 

En Europa, o seu mellor resultado tivo lugar no 2003, cando se proclamou semifinalista da Challenge Cup. O club participou tamén na Liga de Campións, chegando ata os oitavos de final no 2005, onde caeu derrotado fronte ao SG Flensburg-Handewitt alemán na eliminatoria disputada a dobre partido. O seu equipo feminino participou na EHF Women's Champions League nas tempadas 2007-08 e 2010-11.

## Palmarés 
### Masculino 
* 4 Ligas suecas: 2004, 2005, 2010 e 2011

### Feminino 
* 1 Liga sueca: 2007

## Véxase tamén 
### Ligazóns externas 
* Sitio web oficial
Alexandros Papadiamandis

**Alexandros Papadiamandis**, nado en Skiathos o 4 de marzo de 1851 e finado o 3 de xaneiro de 1911, foi un escritor grego.

## Traxectoria 
Papadiamandis naceu na illa de Skiathos, no oeste do mar Exeo, lugar que aparece notablemente na súa obra. O seu pai foi sacerdote. Mudouse a Atenas de mozo para terminar os seus estudos de bacharelato, e iniciou estudos na facultade de filosofía de Atenas, pero nunca os terminou. Volveu á súa illa natal ao final da súa vida, onde morreu. Viviu de escribir, dende artigos en xornais e pequenas historias até varias novelas. Non casou. Morreu de pneumonía.

A novela *A asasina* (*Ἡ φόνισσα*) está considerada a súa obra fundamental.

## Véxase tamén 
### Ligazóns externas 
* Papadiamantis
Lalín Arena

O **Lalín Arena** é un moderno complexo polideportivo e termal da localidade de Lalín, inaugurado o 15 de outubro do ano 2010. Serve de feudo ao Club Balonmán Lalín.

## Instalacións 
As instalacións constan de:
* Un pavillón con 2 pistas multiúsos de parqué, homologadas para a práctica de fútbol sala, baloncesto ou balonmán. A súa estrea levouse a cabo o 27 de outubro de 2010 cun encontro oficial entre as seleccións de balonmán de España e Lituania, válido para a fase clasificatoria do Campionato de Europa. A capacidade das bancadas do pavillón é de 2000 persoas, o que fai del un dos 10 maiores de Galicia.
* 2 pistas de pádel acristaladas e cubertas, de céspede artificial.
* 4 salas de ximnasia.
* Un complexo termal equipado con jacuzzis, hidromasaxes, baño turco, sauna etc.

## Notas 
## Véxase tamén 
### Outros artigos 
* Lista dos pavillóns de Galicia de maior capacidade
### Ligazóns externas 
* Páxina do Lalín Arena
Tratado de Batman

[miniatura|dereita|300px|Grupo de [Wurundjeri asinando o Tratado de Batman, 1835.]]
**Tratado de Batman** foi un documento firmado o 6 de xuño de  1835 por John Batman, un gandeiro, empresario e explorador de Australia, e un grupo de anciáns Wurundjeri para a compra de terras nos arredores de Port Phillip, preto da actual cidade de Melbourne.

O documento deuse a coñecer co nome de Tratado de Batman e consíderase significativo xa que representa o primeiro e único acto de negociación das terras entre os colonos europeos e os aborixes australianos, que eran os propietarios orixinais das mesmas. O tratado foi declarado nulo o 26 de agosto de 1835 polo gobernador de Nova Gales do Sur, Richard Bourke, sobre a base de que o pobo Wurundjeri non ten dereito a comerciar coa terra, que foi reclamada como pertencente á Coroa británica.

## Notas 
## Véxase tamén 
### Outros artigos 
*Aborixes australianos

### Ligazóns externas 
* Imaxes e transcrición do tratado de Batman 
* Museo Nacional de Australia  
* Transcrición no Museo Nacional de Australia  
* Descrición no Museo Nacional de Australia
Pombal, Santiago das Caldas, Ourense

**Pombal** é un lugar da parroquia de Santiago das Caldas, no concello ourensán de Ourense, na comarca de Ourense.

## Topónimo 
**Pombal**, do latín *palumbalem*, derivado á súa vez de *palumbam*, pomba.

## Lugares e parroquias 
### Lugares de Santiago das Caldas 
### Parroquias de Ourense 
## Notas 
## Véxase tamén 
### Outros artigos 
* Lugares de Ourense
The Holiday

***The Holiday*** é un filme estadounidense dirixido e producido por Nancy Meyers que se estreou no 2006. Protagonizado por Cameron Diaz, Kate Winslet, Jude Law e Jack Black.

## Sinopse 
Amanda Woods (Cameron Diaz), unha moza americana que ten unha próspera axencia de publicidade especializada en trailers de películas, vive no sur de California e acaba de romper co seu mozo (Edward Burns). Pola súa parte, Iris Simpkins (Kate Winslet), redactora da popular columna de vodas para o London Daily Telegraph, vive nunha casa de campo en Inglaterra e as súas relacións cos homes tampouco son doadas. A través de Internet, ambas chegan a un acordo para intercambiar as súas respectivas vivendas durante o Nadal.

## Personaxes 
* Cameron Diaz como Amanda Woods
* Kate Winslet comoo Iris Simpkins
* Jude Law como Graham Simpkins
* Jack Black como Miles Dumont
* Eli Wallach como Arthur Abbott,
* Shannyn Sossamon como Maggie
* Edward Burns como Ethan Ebbers
* Rufus Sewell como Jasper Bloom
* Caroline Crimmins como Beatrice

## Notas 
## Véxase tamén 
### Ligazóns externas 
* Ficha na IMDb 
* Ficha en Filamffinity
Ácido teicoico

[miniatura|Estrutura repetitiva dun ácido teicoico de *[Micrococcaceae*]]
Os **ácidos teicoicos** (do grego τεῖχος, teicos, 'parede') son un tipo de polímeros ácidos bacterianos  formados por unidades dos polialcohois glicerol fosfato ou ribitol fosfato unidos por enlaces fosfodiéster, e a miúdo presentan unidas moléculas de azucres e D-alanina.

## Localización 
Os ácidos teicoicos forman parte da parede celular das bacterias grampositivas, como por exemplo, as bacterias dos xéneros *Staphylococcus*, *Streptococcus*, *Bacillus*, *Clostridium*, *Corynebacterium* e *Listeria*, e esténdense pola superficie da capa de peptidoglicano da parede. Os ácidos teicoicos non se encontran nas bacterias gramnegativas. Poden unirse covalentemente a un ácido *N*-acetilmurámico do peptidoglicano, ou a lípidos da membrana plasmática, ou a unha D-alanina terminal do tetrapéptido que une as cadeas de peptidoglicano. A combinación de ácidos teicoicos e lípidos denomínase ácido lipoteicoico.

## Funcións 
A principal función dos ácidos teicoicos é darlle rixidez á parede celular ao atraeren catións como magnesio e sodio. Os ácidos teicoicos xeralmente, pero non sempre, levan unidos a eles por enlace éster residuos de D-alanina, o que lle dá á molécula propiedades de zwitterión. Estes ácidos teicoicos zwitteriónicos son posibles ligandos dos receptores de tipo Toll 2 e 4 do sistema inmunitario animal.

Debido á súa carga negativa son en parte responsables da carga negativa neta da superficie celular bacteriana e poden intervir no paso de ións a través da parede.

Os ácidos teicoicos axudan na regulación do crecemento celular ao limitaren a capacidade das autolisinas de romper a enlace glicosídico β(1-4) entre a *N*-acetilglicosamina e o ácido *N*-acetilmurámico.

Os ácidos lipoteicoicos actúan ademais como moléculas receptoras para algúns bacteriófagos de bacterias grampositivas. Diversas evidencias suxiren que os ácidos teicoicos poden actuar tamén como receptores para bacteriófagos, aínda que isto non foi aínda probado concluíntemente.

## Notas 
## Véxase tamén 
### Outros artigos 
* Ácido lipoteicoico, un importante constituínte da parede celular das bacterias grampositivas.
* Lipopolisacárido